இதயம் மற்றும் நுரையீரலை பாதிக்கும் நோய்களுக்கு புகையிலை மிகப்பொதுவானதாக இருக்கிறது, புகைபிடித்தல் மாரடைப்புகள், பக்கவாதங்கள், நாள்பட்ட அப்ஸ்ட்ரக்டிவ் பல்மனோரி நோய்கள் (சிஓபிடி), எம்பிசிமா, மற்றும் புற்றுநோய் (குறிப்பாக நுரையீரல் புற்றுநோய், குரல்வளை மற்றும் வாய்ப் புற்றுநோய்கள் மற்றும் கல்லீரல் புற்றுநோய்) ஆகியவற்றிற்கான முதன்மை அபாயக் காரணியாக இருக்கிறது.

உலக சுகாதார அமைப்பு 2004 இல் 5.4 மில்லியன்பேர் மரணமடைவதற்கும், 20 ஆம் நூற்றாண்டில் ஒட்டுமொத்தமாக 100 மில்லியன் மரணங்களுக்கும் காரணமாவதாக கணக்கிட்டிருக்கிறது. அதேபோல், அமெரிக்க நோய்க்கட்டுப்பாடு மற்றும் தடுப்பு மையங்கள் புகையிலைப் பயன்பாட்டை "வளரும் நாடுகளில் மனித ஆரோக்கியத்திற்கான மிக முக்கியமான தடுக்கப்படக்கூடிய ஒற்றைக் காரணி மற்றும் உலகம் முழுவதிற்குமான அற்பாயுள் மரணத்திற்கான முக்கியமான காரணம்" என்று விவரிக்கிறது.

புகைபிடிக்கும் விகிதங்கள் குறைக்கப்பட்டிருக்கின்றன அல்லது வளர்ந்த நாடுகளில் வீழ்ச்சியுற்றிருக்கிறது. அமெரிக்காவில் புகைபிடிக்கும் விகிதங்கள் வயதுவந்தோர்களிடத்தில் 1965 முதல் 2006 ஆம் ஆண்டுவரை 42 சதவிகிதத்திலிருந்து 20.8 சதவிகிதம் வரை பாதியாக வீழ்ச்சியுற்றிருக்கிறது. வளரும் உலகில் புகையிலை நுகர்வு வருடத்திற்கு 3.4 சதவிகிதம் அதிகரித்திருக்கிறது.

வரிவிதிப்பு
உடலியக்கவியல்
நுகர்வு
சுகாதாரம்